Beautiful Day (שיר של U2)

"Beautiful Day" (בעברית: "יום יפה") הוא שיר של להקת הרוק האירית U2. הוא השיר הראשון מהאלבום העשירי שלהם, "All That You Can't Leave Behind" (משנת 2000) והוא יצא כסינגל המוביל של האלבום ב-9 באוקטובר 2000. השיר היה הצלחה כלכלית. כמו שירים רבים באלבום "All That You Can't Leave Behind", השיר "Beautiful Day" דומה בסאונד שלו לסאונד מהעבר של הלהקה. הסולן בונו הסביר שהשיר מדבר על לאבד הכול, אבל עדיין למצוא אושר במה שיש לך. השיר קיבל ביקורות חיוביות והפך לסינגל ה-14 של הלהקה שהגיע למקום הראשון באירלנד, לרביעי שהגיע למקום הראשון בהממלכה המאוחדת ולראשון שהגיע למקום הראשון בהולנד. הוא גם הגיע למקום הראשון באוסטרליה, קנדה, פינלנד, איטליה, נורווגיה, פורטוגל, סקוטלנד וספרד והגיע לעשירייה הראשונה באוסטריה, בלגיה, גרמניה, ניו זילנד, שוודיה ושווייץ. השיר הגיע למקום ה-21 במצעד הבילבורד הוט 100 בארצות הברית, המיקום הגבוה ביותר של שיר של U2 מאז "Discothèque" ב-1997. ב-2001, השיר זכה בשלושה פרסי גראמי לשיר השנה, הקלטת השנה וביצוע הרוק הווקאלי הטוב ביותר של צמד או להקה. הלהקה ביצעה את "Beautiful Day" בכל אחת מההופעות שלה מאז שהשיר בוצע לראשונה בסיבוב ההופעות "Elevation" ב-2001. "Beautiful Day" צמח מסשן הקלטות של U2 באולפן האנובר קווי בדבלין בחורף 1999. בהתחלה, "Beautiful Day" היה שיר אחר שנקרא "Always", אשר יצא מאוחר יותר כבי-סייד. השיר התפתח ממהלך הרמוני שבונו הלחין ושהגיטריסט דה אדג' שינה. הלהקה עבדה על השיר באולפן כמה ימים, אבל לא הצליחה להתקדם הרבה. המפיק בריאן אינו היה מתוסכל מההתקדמות על השיר ויום אחד בבוקר הוא והמפיק דניאל לנואה הגיעו לאולפן לפני U2 כדי לעבוד על השיר. הרעיונות שלהם היוו השראה לחברי הלהקה. במהלך הקלטת "All That You Can't Leave Behind", הלהקה החליטה להרחיק את עצמה מהניסויים שלה בשנות ה-90 עם מוזיקת דאנס אלקטרונית לטובת "חזרה לסאונד המסורתי של U2". באותו הזמן, הלהקה חיפשה סאונד יותר מתקדם. "Beautiful Day" היה הסינגל הראשון מהאלבום "All That You Can't Leave Behind". הוא יצא ב-19 בספטמבר 2000. השיר הגיע למקום הראשון באוסטרליה, קנדה, הממלכה המאוחדת ואירלנד. "Beautiful Day" נכלל באוספים "The Best of 1990-2000" ו-"U218 Singles", והוא נכלל באלבום "Songs of Surrender", אלבום של שירים שהלהקה הקליטה מחדש. הווידאו קליפ של השיר בוים על ידי יונס אוקרלונד וצולם באוגוסט 2000. הוא מראה את חברי הלהקה מסתובבים בנמל התעופה שארל דה גול בפריז, עם סצנות של הלהקה מופיעה בהאנגר, בטרמינל ובמסלול המראה. חברות התעופה מידל איסט איירליינס ואייר פראנס מופיעות בווידאו קליפ. וידאו קליפ אלטרנטיבי צולם לשיר באז, צרפת. כחודש לפני צאת האלבום, גרסה בהופעה חיה של השיר צולמה בדבלין על גג מלון קרלנס. מאז שהשיר בוצע בהופעה הראשונה של סיבוב ההופעות "Elevation" ב-24 במרץ 2001 במיאמי, "Beautiful Day" בוצע בכל הופעה של U2 בסיבוב הופעות מלא, וגם בכמה הופעות קידום והופעות שלא קשורות לסיבוב הופעות. בסיבוב האחרון של סיבוב ההופעות "360°", כאשר השיר בוצע הוקרן סרטון שהוקלט מראש של האסטרונאוט מארק קלי. קלי בחר מוקדם יותר בשיר כקריאת ההשכמה שלו בטיסה STS-134. השיר מופיע בסרטי ההופעות החיות "Elevation 2001: Live from Boston", "U2 Go Home: Live from Slane Castle", ו-"Vertigo 2005: Live From Chicago". השיר בוצע גם בהופעה של U2 בלייב 8 בהייד פארק שבלונדון. השיר בוצע בסופרבול XXXVI בניו אורלינס ועבור המשחק הראשון של הניו אורלינס סיינטס בניו אורלינס לאחר הוריקן קתרינה. "Beautiful Day" קיבל בעיקר ביקורות חיוביות. "Beautiful Day" הגיע למקום הרביעי ברשימת "הסינגלים הטובים ביותר" של משאל המבקרים "Pazz & Jop" של הווילג' ווייס של 2000. השיר זכה בשלושה פרסי גראמי ב-2001. הוא זכה בפרס לשיר השנה, הקלטת השנה וביצוע הרוק הווקאלי הטוב ביותר של צמד או להקה. ב-2003, גיליון מיוחד של המגזין Q בשם "1001 השירים הטובים ביותר אי פעם" דירג את "Beautiful Day" במקום ה-747. ב-2005, המגזין בלנדר דירג את השיר במקום ה-63 ברשימת "500 השירים הטובים ביותר מאז שנולדתם". מפלגת הלייבור השתמשה בשיר המהלך קמפיין הבחירות שלה ב-2005, אך הלהקה לא אפשרה לה להשתמש בשיר במשרדים פומביים . ב-2009, המגזין רולינג סטון דירג את "Beautiful Day" במקום התשיעי במצעד שירי העשור, והקוראים דירגו אותו במקום השלישי במצעד הסינגלים. ב-2010, רולינג סטון עדכן את רשימת "500 השירים הגדולים בכל הזמנים" שלו ודירג את "Beautiful Day" במקום ה-345. ב-2011, VH1 דירג את "Beautiful Day" במקום ה-15 ברשימת 100 השירים הטובים ביותר בשנות ה-2000. רולינג סטון דירג ב-2018 את השיר במקום ה-40 ברשימת "100 השירים הטובים ביותר של המאה - עד כה". השיר הושמע לאחר שג'ון קרי נתן את נאום הניצחון שלו בכנס הלאומי של המפלגה הדמוקרטית ביולי 2004. ברק אובמה השתמש בשיר בקמפיינים הנשיאותיים שלו ב-2008 וב-2012, יחד עם השיר של הלהקה "City of Blinding Lights". ב-2020, אובמה הזכיר את השיר "Beautiful Day" בפלייליסט של "שירים בלתי נשכחים" מתקופת הנשיאות שלו. "Beautiful Day" מחזיק בשיא הזמן הארוך ביותר במקום הראשון במצעד "שירי האיירפליי – אלטנרטיבי למבוגרים" לאחר שעמד בראש המצעד במשך 16 שבועות. כל השירים הולחנו על ידי U2. בונו - שירה דה אדג' - גיטרה, קולות רקע אדם קלייטון - גיטרה בס לארי מולן ג'וניור - תופים בריאן אינו - סינתיסייזרים, תכנות דניאל לנואה - קולות רקע U2, ניל מקורמיק (ע), U2 by U2, לונדון: הרפר קולינס, 2006, ISBN 0-00-719668-7. (באנגלית) דניאל לנואה, Soul Mining: A Musical Life, ניו יורק: Faber and Faber, 2010, ISBN 9780865479845. (באנגלית) מידע על היצירה "Beautiful Day" באתר מיוזיק בריינז מידע על הסינגל "Beautiful Day" באתר מיוזיק בריינז מידע על היצירה "Beautiful Day" באתר Discogs סרטון השיר "Beautiful Day" באתר יוטיוב מקורמיק (2006), עמ' 296, 299-300 Story of the Song: Beautiful Day, U2, 2000, The Independent, ‏2010-08-12 (באנגלית) Bill Crandall, U2 Hope to Reawaken America, Rolling Stone, ‏2000-11-01 (באנגלית אמריקאית) לנואה (2010), עמ' 111-113 Rhian Daly, Listen to U2’s new take on ‘Beautiful Day’, NME, ‏2023-03-03 (באנגלית בריטית) NME, U2 - PLANE AND SIMPLE!, NME, ‏2000-08-14 (באנגלית בריטית) U2 5 Track EP - plus Times Magazine UK Promo 5" CD SINGLE (189672), web.archive.org, ‏2011-06-06 NASA - NASA Commander Mark Kelly Appears at U2360° in Seattle, www.nasa.gov (באנגלית) Robert Christgau: Pazz & Jop 2000: Critics Poll, www.robertchristgau.com Rocklist.net... Q - 1001 Best Ever Songs..., www.rocklistmusic.co.uk The 500 Greatest Songs Since You Were Born - Blender, web.archive.org, ‏2010-12-28 Day, Julia (2005-04-11). "Beautiful Day turns ugly for Labour". The Guardian (באנגלית בריטית). ISSN 0261-3077. נבדק ב-2023-04-03. רולינג סטון, The Decade's Best Songs & Albums, רולינג סטון 1094-1095, 24 בדצמבר 2009, עמ' 85 רולינג סטון, 500 Greatest Songs of All Time: U2, 'Beautiful Day', רולינג סטון Special collectors edition, 2010 כריסטיאן הורד, כריסטופר אר. ויינגרטן, ג'ון דולן ועוד, The 100 Greatest Songs of the Century – So Far, רולינג סטון, 29 ביוני 2018 Jack Beresford, Barack Obama lists U2's Beautiful Day as one of his favourite songs from his time as President, The Irish Post Gary Trust, The Songs With the Most Weeks at No. 1 on Every Billboard Airplay Chart, Billboard, ‏2024-07-12 (באנגלית אמריקאית)